দেবীর কোনও মূর্তি নেই। পটের মধ্যে শ্যামবর্ণের কালী মুর্তি আঁকা। তখন থেকে আজও কোলিয়ারির জাতি, ধর্ম, বর্ণ, নির্বিশেষে সমস্ত সম্প্রদায়ের খনি শ্রমিক কালী পুজোয় উপস্থিত থাকেন। সম্প্রীতির মধ্যে ঐক্য দেখা যায় এখানে। পুজোর দিন আলোর ঝলকানি, গানবাজনা নানা অনুষ্ঠানে উৎসবের চেহারা নেয়। প্রায় ৩০টি ছাগ বলি হয়। বর্তমান সেবায়ত জয়দেব গঙ্গোপাধ্যায় জানান, ‘আসানসোল খনি অঞ্চল ছাড়াও বিহার এবং ঝাড়খণ্ড থেকেও বিভিন্ন সম্প্রদায়ের মানুষ এখনও খাদান কালী মায়ের কাছে মানত করতে আসেন।’